data.title: El govern català avança els actes institucionals de la Diada al 9 de setembre
data.context: Els actes institucionals principals de celebració de la Diada Nacional de Catalunya d'enguany es faran el 9 de setembre perquè no coincideixi amb el principi de la campanya electoral de les eleccions al Parlament de Catalunya del 27-S. Així ho ha anunciat el vice-president segon de la cambra, Lluís Maria Corominas, i el conseller de la presidència, Francesc Homs, durant la conferència de premsa de presentació dels actes. El parlament obrirà la commemoració el dimecres 9 de setembre, a les set de la tarda, amb l'acte de lliurament de la medalla d'honor d'or a la institució a la Fundació Institut Guttman, que celebra el cinquantè aniversari, i a les vuit primeres diputades del parlament restablert el 1980: Rosa Barenys, Maria Dolors Calvet, Teresa Eulàlia Calzada, Concepció Ferrer, Helena Ferrer, Marta Mata (a títol pòstum), Trinitat Neras i Assumpció Sallés. Les biblioteques i Ramon Muntaner, els protagonistes A les deu de la nit es farà a la plaça de Sant Jaume de Barcelona l'acte institucional de celebració de la Diada Nacional de Catalunya, organitzat conjuntament pel govern de la Generalitat i el Parlament de Catalunya. La història, la cultura i l'art seran la base d'aquest acte, en què es repassaran les commemoracions d'enguany, amb dos fils conductors principals: el centenari de la xarxa de biblioteques de Catalunya i els set-cents cinquanta anys del naixement del cronista Ramon Muntaner. Corominas ha destacat 'el manteniment del caràcter institucional' d'aquest acte, ha fet una crida per a la participació ciutadana i ha demanat a tots els partits polítics que hi assistissin perquè es tractava d'un acte de 'normalitat democràtica'. Homs també ha remarcat el caràcter institucional de l'acte, el manteniment de l'esperit del canvi de format de la celebració de la Diada, que va impulsar el president Pasqual Maragall l'any 2004 amb el designi d'obrir-lo a la participació dels ciutadans.
data.text: 9 de setembre
data.id: P_403_C_403_Q1
data.question: A quin dia s'han avançat els actes institucionals de la Diada?
data.text: perquè no coincideixi amb el principi de la campanya electoral
data.id: P_403_C_403_Q2
data.question: Per què han avançat els actes institucionals?
data.text: Fundació Institut Guttman
data.id: P_403_C_403_Q3
data.question: A qui donaran la medalla d'honor d'or a la institució?